Deira asukoht.
**Deira** (vanainglise: *Derenrice* või *Dere*) oli kuningriik Põhja-Inglismaal, mis kujunes arvatavasti siis, kui anglitest sõdalased vallutasid 5. sajandi kolmandal veerandil Derwenti oru. See ulatus Humberi estuaarist Teesi jõeni ja merest Vale of Yorki lääneservani. See oli lõunapoolsem Deira ja Bernicia kuningriikidest, mis hiljem Northumbria kuningriigi moodustamiseks ühendati.

Kuningriigi nimi on briti päritolu, võib-olla sõnast *Deifr*, mis tähendab "veed", või sõnast *Daru*, mis tähendab "tamm", millisel juhul peaks see tähendama "Derwenti inimesed", tuletuse leiab ka Maltoni ladina nimest *Derventio*.

Durhami Simeoni järgi (kirjutas 12. sajandi algul) ulatus see Humberi estuaarist Tyne'i jõeni, kuid maa Teesi jõest põhjas oli mahajäetud. Pärast seda, kui brittide kuningriik, mille keskus oli *Eboracum* (Ebrauc), võeti kuningas Edwini poolt ära, sai *Eboracum* selle pealinnaks ja anglite poolt nimeks *Eoforwic* ("metskuldi koht"). Enne seda näib, et pealinn oli Pocklingtonis või selle lähedal.

Esimene ürikutest leitav Deira anglist kuningas oli Ælla, kes õitses 6. sajandi lõpul pärast riigi vallutamist brittidelt aastal 581. Pärast tema surma oli Deira Bernicia kuninga Æthelfrith'i alam, kes ühendas kaks kuningriiki Northumbriaks. Æthelfrith valitses kuni Ælla poja Edwini tulemiseni aastal 616 või 617, kes valitses samuti mõlemat kuningriiki aastani 633.

Osric, Edwini nõbu, valitses Deirat pärast Edwinit, kuid tema poeg Oswine tapeti Oswiu poolt aastal 651. Mõni aasta hiljem valitses Deirat Oswaldi poeg Œthelwald.

Beda kirjutas Deirast oma *Historia Ecclesiastica*s (lõpetatud aastal 731).

Deira kuningad
--------------

 *Pikemalt artiklis Northumbria monarhide loend*

| Valitsusaeg | Valitseja |  | Märkused |
| --- | --- | --- | --- |
| 559/560 - 589 | **Ælla**(Aelli) | **ÆLLA YFFING** DEIRA CYNING**ÆLLA REX** DEIRA |  |
| 589/599 - 604 | **Æthelric**(Aedilric) | **ÆÞELRIC IDING** BERNICIA 7 DEIRA CYNING**ÆÞELRIC REX** BERNICIA ET DEIRA |  |
| **Bernicia dünastia** |
| 593/604*?* - 616 | **Æthelfrith** | **ÆÞELFERÞ ÆÞELRICING** DEIRA CYNING**ÆÞELFERÞ REX** DEIRA | Tapeti lahingus |
| **Deira dünastia** |
| 616 - 12./14. oktoober 632 | **Edwin** | **EDVVIN ÆLLING** BERNICIA 7 DEIRA CYNING**EDVVIN REX** BERNICIA ET DEIRA | Tapeti lahingus Gwyneddi Cadwalloni ja Mercia Penda poolt |
| *hiline* 633 - suvi 634 | **Osric** | **OSRIC ÆLFRICING** DEIRA CYNING**OSRIC REX** DEIRA |  |
| 633 - 5. august 642 | **Oswald** | **OSVVALD** BERNICIA 7 DEIRA CYNING**OSVVALD REX** BERNICIA ET DEIRA | Tapeti Mercia Penda poolt; Püha Oswald |
| 642 - 644 | **Oswiu** | **OSVVIO ÆÞELFRIÞING** BERNICIA 7 DEIRA CYNING**OSVVIO REX** BERNICIA ET DEIRA |  |
| 644 - 651 | **Oswine** | **OSVVINE OSRICING** DEIRA CYNING**OSVVINE REX** DEIRA | Mõrvati |
| suvi 651 - *hiline* 654 või 655 | **Œthelwald** | **ÆÞELVVALD OSVVALDING** DEIRA CYNING**ÆÞELVVALD REX** DEIRA |  |
| 654 - 15. august 670 | **Oswiu**  | **OSVVIO ÆÞELFERÞING** NORÞANHYMBRA CYNING**OSVVIO REX** NORÞANHYMBRA | Taastati |
| 656 - 664 | **Alhfrith** | **ALCHFRIÞ** DEIRA CYNING**ALCHFRIÞ REX** DEIRA |  |
| 670 - 679 | **Ælfwine** | **ÆLFVVINE** DEIRA CYNING**ÆLFVVINE REX** DEIRA |  |